title: Direktiva 2006/27/EZ Komisije od 3. ožujka 2006. o izmjeni, radi prilagodbe tehničkom napretku, direktiva Vijeća 93/14/EEZ o kočenju motornih vozila na dva ili tri kotača i 93/34/EEZ o propisanim oznakama za motorna vozila na dva ili tri kotača i direktiva Europskog parlamenta i Vijeća 95/1/EZ o najvećoj konstrukcijskoj brzini, najvećem zakretnom momentu i najvećoj neto snazi motora motornih vozila na dva ili tri kotača i 97/24/EZ o pojedinim sastavnim dijelovima i značajkama motornih vozila na dva ili tri kotača  Tekst značajan za EGP

text:
               13/Sv. 018

               HR

               Službeni list Europske unije

               78

         32006L0027

               L 066/7

               SLUŽBENI LIST EUROPSKE UNIJE

               03.03.2006.

      DIREKTIVA 2006/27/EZ KOMISIJE

   od 3. ožujka 2006.
   o izmjeni, radi prilagodbe tehničkom napretku, direktiva Vijeća 93/14/EEZ o kočenju motornih vozila na dva ili tri kotača i 93/34/EEZ o propisanim oznakama za motorna vozila na dva ili tri kotača i direktiva Europskog parlamenta i Vijeća 95/1/EZ o najvećoj konstrukcijskoj brzini, najvećem zakretnom momentu i najvećoj neto snazi motora motornih vozila na dva ili tri kotača i 97/24/EZ o pojedinim sastavnim dijelovima i značajkama motornih vozila na dva ili tri kotača
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/24/EZ Europskog parlamenta i Vijeća od 18. ožujka 2002. o homologaciji motornih vozila na dva ili tri kotača i stavljanju izvan snage Direktive Vijeća 92/61/EEZ (1), a posebno njezin članak 17.,
   uzimajući u obzir Direktivu Vijeća 93/14/EEZ od 5. travnja 1993. o kočenju motornih vozila na dva ili tri kotača (2), a posebno njezin članak 4.,
   uzimajući u obzir Direktivu Vijeća 93/34/EEZ od 14. lipnja 1993. o propisanim oznakama za motorna vozila na dva ili tri kotača (3), a posebno njezin članak 3.,
   uzimajući u obzir Direktivu Europskog parlamenta i Vijeća 95/1/EZ od 2. veljače 1995. o najvećoj konstrukcijskoj brzini, najvećem zaokretnom momentu i najvećoj neto snazi motora motornih vozila na dva ili tri kotača (4), a posebno njezin članak 4.,
   uzimajući u obzir Direktivu Europskog parlamenta i Vijeća 97/24/EZ od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (5), a posebno njezin članak 7.,
   budući da:

               (1)

               Direktive 93/14/EEZ, 93/34/EEZ, 95/1/EZ i 97/24/EZ posebne su Direktive za postupak EZ homologacije koji je određen Direktivom 2002/24/EZ.

               (2)

               Potrebno je uključiti posljednje izmjene Pravilnika br. 78 Gospodarske komisije Ujedinjenih naroda za Europu u europske homologacijske zahtjeve kako bi se održala jednakovrijednost između zahtjeva određenih Direktivom 93/14/EEZ i zahtjeva određenih Pravilnikom br. 78 Gospodarske komisije Ujedinjenih naroda za Europu.

               (3)

               Zahtjevi o propisanim oznakama i najvećoj brzini motornih vozila na dva i tri kotača kao što su određeni u Direktivama 93/34/EEZ i 95/1/EZ mogu se pojednostavniti radi bolje zakonske prilagodbe.

               (4)

               Kako bi se osiguralo pravilno funkcioniranje homologacijskog sustava u cjelini, potrebno je pojasniti koje se odredbe o vanjskim izbočinama, sidrištima sigurnosnih pojaseva i sigurnosnim pojasevima primjenjuju na vozila s nadogradnjom i bez nadogradnje.

               (5)

               U Direktivi 97/24/EZ, zahtjevi o oznakama za katalizatore i prigušivače za prvu ugradnju trebaju biti pojašnjeni i upotpunjeni.

               (6)

               Direktive 93/14/EEZ, 93/34/EEZ, 95/1/EZ i 97/24/EZ treba stoga na odgovarajući način izmijeniti.

               (7)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku,

         DONIJELA JE OVU DIREKTIVU:
   Članak 1.
   Prilog Direktivi 93/14/EEZ mijenja se u skladu s tekstom u Prilogu I. ovoj Direktivi.
   Članak 2.
   Prilog Direktivi 93/34/EEZ mijenja se u skladu s tekstom u Prilogu II. ovoj Direktivi.
   Članak 3.
   Prilog I. Direktivi 95/1/EZ mijenja se u skladu s tekstom u Prilogu III. ovoj Direktivi.
   Članak 4.
   Prilog III. poglavlju 1., prilozi I. i II. poglavlju 3., Prilog I. poglavlju 4., prilozi I., II., VI. i VII. poglavlju 5., Prilog poglavlju 7., prilozi II., III. i IV. poglavlju 9., glava i Prilog I. poglavlju 11. i prilozi I. i II. poglavlju 12. Direktivi 97/24/EZ mijenjaju se u skladu s tekstom u Prilogu IV. ovoj Direktivi.
   Članak 5.
   1.   S učinkom od 1. siječnja 2007., države članice ne smiju, u vezi s vozilima na dva ili tri kotača koja poštuju odredbe određene u direktivama 93/14/EEZ, 93/34/EZ, 95/1/EZ i 97/24/EZ kako su izmijenjene ovom Direktivom, zbog razloga vezanih uz sadržaj odgovarajuće Direktive, odbiti dodijeliti EZ homologaciju ni zabraniti registraciju, prodaju ni početak uporabe takvog vozila.
   2.   S učinkom od 1. srpnja 2007., države članice odbijaju, zbog razloga vezanih za sadržaj odgovarajuće Direktive, dodijeliti EZ homologaciju bilo kojem novom tipu motornih vozila na dva ili tri kotača koji ne poštuje odredbe određene u direktivama 93/14/EEZ, 93/34/EZ, 95/1/EZ i 97/24/EZ, kako su izmijenjene ovom Direktivom.
   Članak 6.
   1.   Države članice donose zakone i druge propise potrebne za usklađivanje s ovom Direktivom najkasnije 31. prosinca 2006., One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 7.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 8.
   Ova je Direktiva upućena državama članicama.

      Sastavljeno u Bruxellesu 3. ožujka 2006.

            Za Komisiju

         Günter VERHEUGEN

            Potpredsjednik

      (1)  SL L 124, 9.5.2002., str. 1. Direktiva kako je zadnje izmijenjena Direktivom Komisije 2005/30/EZ (SL L 106, 27.4.2005., str. 17.).

      (2)  SL L 121, 15.5.1993., str. 1.

      (3)  SL L 188, 29.7.1993., str. 38. Direktiva kako je zadnje izmijenjena Direktivom Komisije 1999/25/EZ (SL L 104, 21.4.1999., str. 19.).

      (4)  SL L 52, 8.3.1995., str. 1. Direktiva kako je zadnje izmijenjena Direktivom Komisije 2002/41/EZ (SL L 133, 18.5.2002., str. 17.).

      (5)  SL L 226, 18.8.1997., str. 1. Direktiva kako je zadnje izmijenjena Direktivom 2005/30/EZ
   PRILOG I.
   Prilog Direktivi 93/14/EEZ mijenja se kako slijedi:

               (1)

               Dodaje se sljedeći odjeljak 2.1.1.3.:

                           „2.1.1.3.

                           Kočne obloge ne smiju sadržavati azbest.”;

               (2)

               Dodatak 1. mijenja se kako slijedi:

                           (a)

                           Odjeljci 1.1.1. i 1.1.2. zamjenjuju se sljedećim:

                                       „1.1.1.

                                       Propisani učinak za uređaje za kočenje temelji se na zaustavnom putu i/ili srednjoj vrijednosti postignutog punog usporenja. Učinak uređaja za kočenje određuje se mjerenjem zaustavnog puta u ovisnosti o početnoj brzini vozila i/ili mjerenjem srednje vrijednosti postignutog punog usporenja pri ispitivanju.

                                       1.1.2.

                                       Zaustavni put je udaljenost koju vozilo prijeđe od trenutka kad vozač počne djelovati na upravljačku napravu uređaja za kočenje do trenutka kad se vozilo zaustavi; početna brzina vozila, v1, je brzina u trenutku kad vozač počne djelovati na upravljačku napravu uređaja za kočenje; početna brzina ne smije biti manja od 98 % brzine propisane za to ispitivanje. Srednja vrijednost postignutog punog usporenja, (dm), izračunava se kao srednja vrijednost usporenja na prijeđenom putu između brzina vb do ve prema sljedećoj formuli:

                                       unde:

                                                   dm

                                                   =

                                                   srednja vrijednost postignutog punog usporenja

                                                   v1

                                                   =

                                                   kako je definirano gore

                                                   vb

                                                   =

                                                   brzina vozila pri 0,8 v1 u km/h

                                                   ve

                                                   =

                                                   brzina vozila pri 0,1 v1 u km/h

                                                   sb

                                                   =

                                                   prijeđeni put između brzina1 i vb u metrima

                                                   se

                                                   =

                                                   prijeđeni put između brzina v1 i ve u metrima

                                 Brzina i put određuju se mjernim uređajima čija je točnost ± 1 % pri brzini propisanoj za ispitivanje. ‚dm’ se može odrediti i drugim metodama osim mjerenjem brzine i puta; u ovom slučaju, točnost ‚dm’ mora biti unutar ± 3 %.”;

                           (b)

                           U odjeljku 1.1.3., izraz „sastavni dio” zamjenjuje se riječju „vozilo”;

                           (c)

                           Odjeljak 1.2.1.1. zamjenjuje se sljedećim:

                                       „1.2.1.1.

                                       Granice koje su propisane za najmanji učinak su one koje su određene za svaku kategoriju vozila; vozilo mora ispunjavati zahtjeve i za propisani zaustavni put i za propisanu srednju vrijednost postignutog punog usporenja za odgovarajuću kategoriju vozila, no nije nužno izmjeriti oba parametra.”;

                           (d)

                           Odjeljak 1.4.2.1. zamjenjuje se sljedećim:

                                       „1.4.2.1.

                                       Vozilo i kočnica (kočnice) koji se ispituju moraju biti praktično suhi, a kočnica (kočnice) hladna. Kočnica se smatra hladnom ako je temperatura izmjerena na disku ili na vanjskoj strani bubnja niža od 100 °C;”.

         PRILOG II.
   Prilog Direktivi 93/34/EEZ mijenja se kako slijedi:
   Odjeljak 3.1.1.2. zamjenjuje se sljedećim:

                  „3.1.1.2.

                  Drugi dio sastoji se od šest znakova (slova ili brojeva) radi opisa općih značajki vozila (tip, inačica, i u slučaju modela, izvedba); svaka značajka može biti predstavljena s nekoliko znakova. Ako proizvođač ne upotrebljava jedan ili više tih znakova, slobodna mjesta moraju se popuniti slovnim ili brojčanim znakovima, po izboru proizvođača;”.

   PRILOG III.
   Prilog Direktivi 95/1/EZ mijenja se kako slijedi:
   Odjeljak 7. zamjenjuje se sljedećim:

      „7.   NAJVEĆA BRZINA
      Najveća brzina vozila izražava se u kilometrima na sat s cjelobrojnom vrijednošću koja je najbliža aritmetičkoj sredini brzina, izmjerenih za vrijeme dva uzastopna ispitivanja, koje se pak ne smiju razlikovati za više od 3 %. Kada se ta aritmetička sredina nalazi točno na polovini između dva cijela broja, zaokružuje se na veći broj. U slučaju vozila čija najveća brzina nije ograničena odgovarajućim definicijama danima u članku 1. odjeljcima 2. i 3. Direktive 2002/24/EZ, nije potrebno homologacijsko ispitivanje a kao najveća brzina prihvaća se brzina koju je objavio proizvođač vozila u opisnom dokumentu prikazanom u Prilogu II. Direktivi 2002/24/EZ.”.

   PRILOG IV.
   Direktiva 97/24/EZ mijenja se kako slijedi:

               (1)

               U odjeljku II.1. Dodatka 2. Prilogu III. poglavlja 1., peta alineja se briše.

               (2)

               Poglavlje 3. mijenja se kako slijedi:

                           (a)

                           Prilog I. mijenja se kako slijedi:

                                       i.

                                       Naslov se mijenja i glasi:

                                       ii.

                                       Dodaje se sljedeći odjeljak 3.6.:

                                                   „3.6.

                                                   U slučaju vozila na dva kotača opremljenih strukturom ili panelima za zatvaranje ili djelomično zatvaranje vozača ili putnika ili za prekrivanje sastavnih dijelova vozila, tijelo za homologaciju ili tehnička služba može, vlastitom odlukom i u dogovoru s proizvođačem vozila, primijeniti zahtjeve ovog Priloga ili Priloga II. na cijelo vozilo ili dio vozila na temelju procjene najmanje povoljnih uvjeta.”;

                                       iii.

                                       Odjeljak 6.2. zamjenjuje se sljedećim:

                                                   „6.2.

                                                   Završni dio poluga kvačila i kočnice mora biti osjetno kuglast i imati polumjer zakrivljenosti od najmanje 7 mm. Vanjski rubovi tih poluga moraju imati polumjer zakrivljenosti od najmanje 2 mm. Provjera se izvodi dok poluge nisu u radnom položaju.”;

                           (b)

                           Glava i odjeljak „OPĆENITO” PRILOGA II., zamjenjuju se sljedećim:
                           „ZAHTJEVI ZA VANJSKE IZBOČINE MOTORNIH VOZILA NA TRI KOTAČA, LAKE ČETVEROCIKLE I ČETVEROCIKLE

                           OPĆENITO
                           Zahtjevi iz Direktive 74/483/EEZ (1) o vanjskim izbočinama motornih vozila (kategorije M1) primjenjuju se na motorna vozila na tri kotača namijenjena za prijevoz putnika.
                           Međutim, uzimajući u obzir različitost konstrukcija tih vozila, tijelo za homologaciju ili tehnička služba može, vlastitom odlukom i u dogovoru s proizvođačem vozila, primijeniti zahtjeve ovog Priloga ili Priloga I. na cijelo vozilo ili dio vozila na temelju procjene najmanje povoljnih uvjeta.
                           To se primjenjuje i na zahtjeve navedene dolje za vozila na tri kotača, lake četverocikle i četverocikle.
                           Sljedeći se zahtjevi primjenjuju na motorna vozila na tri kotača, lake četverocikle i četverocikle za prijevoz robe.

               (3)

               U Prilogu I. poglavlja 4. dodaju se odjeljci 14. i 15. koji glase:

                           „14.

                           ‚Vozilo bez nadogradnje’ znači vozilo čiji prostor za putnike nije ograničen s najmanje četiri sljedeća elementa: vjetrobransko staklo, pod, krov i bočni i stražnji zidovi ili vrata.

                           15.

                           ‚Vozilo s nadogradnjom’ znači vozilo čiji je prostor za putnike omeđen ili može biti ograničen s najmanje četiri sljedeća elementa: vjetrobransko staklo, pod, krov i bočni i stražnji zidovi ili vrata.”.

               (4)

               Poglavlje 5. mijenja se kako slijedi:

                           (a)

                           Prilog I. mijenja se kako slijedi:

                                       i.

                                       Odjeljak 2.3.2. zamjenjuje se sljedećim:

                                                   „2.3.2.

                                                   Svi katalizatori koji su dio opreme za prvu ugradnju moraju sadržavati barem sljedeće oznake:

                                                               —

                                                               oznaku ‚e’ nakon koje slijedi identifikacija države koja je dodijelila homologaciju,

                                                               —

                                                               naziv ili zaštitni znak proizvođača vozila,

                                                               —

                                                               marku i identifikacijski broj dijela.

                                                         Ti podaci moraju biti čitljivi i neizbrisivi i također vidljivi nakon što je katalizator ugrađen.”

                                       ii.

                                       Odjeljak 5.2.1. zamjenjuje se sljedećim tekstom, a odjeljci 5.2.1.1. i 5.2.1.2. brišu se:
                                       „5.2.1.   Oznake
                                       Zamjenski katalizatori za prvu ugradnju moraju sadržavati barem sljedeće oznake:

                                                   —

                                                   oznaku ‚e’ nakon koje slijedi identifikacija države koja je dodijelila homologaciju,

                                                   —

                                                   naziv ili zaštitni znak proizvođača vozila,

                                                   —

                                                   marku i identifikacijski broj dijela.

                                             Ti podaci moraju biti čitljivi i neizbrisivi i također vidljivi nakon što je katalizator ugrađen.”;

                           (b)

                           Prilog II. mijenja se kako slijedi:

                                       i.

                                       Odjeljak 2.4.2. zamjenjuje se sljedećim:

                                                   „2.4.2.

                                                   Svi katalizatori koji su dio opreme za prvu ugradnju moraju sadržavati barem sljedeće oznake:

                                                               —

                                                               oznaku ‚e’ nakon koje slijedi identifikacija države koja je dodijelila homologaciju,

                                                               —

                                                               naziv ili zaštitni znak proizvođača vozila,

                                                               —

                                                               marku i identifikacijski broj dijela.

                                                         Ti podaci moraju biti čitljivi i neizbrisivi i također vidljivi nakon što je katalizator ugrađen.”;

                                       ii.

                                       Odjeljak 5.2.1. zamjenjuje se sljedećim tekstom, a odjeljci 5.2.1.1. i 5.2.1.2. brišu se:
                                       „5.2.1.   Oznake
                                       Zamjenski katalizatori za prvu ugradnju moraju sadržavati barem sljedeće oznake:

                                                   —

                                                   oznaku ‚e’ nakon koje slijedi identifikacija države koja je dodijelila homologaciju,

                                                   —

                                                   naziv ili zaštitni znak proizvođača vozila,

                                                   —

                                                   marku i identifikacijski broj dijela.

                                             Ti podaci moraju biti čitljivi i neizbrisivi i također vidljivi nakon što je katalizator ugrađen.”;

                           (c)

                           Odjeljak 4.a Priloga VI. zamjenjuje se sljedećim:
                           „4.a   Katalizatori;
                           4.a 1.   Katalizator koji je dio opreme za prvu ugradnju ispitan je prema svim zahtjevima ove Direktive;
                           4.a 1.1.   Marka i tip katalizator koji je dio opreme za prvu ugradnju kao što je naveden u točki 3.2.12.2.1. Priloga V. (opisni dokument).
                           4.a 2.   Zamjenski katalizator za prvu ugradnju ispitan je prema svim zahtjevima ove Direktive
                           4.a 2.1.   Marka(-e) i tip(ovi) zamjenskog katalizatora za prvu ugradnju kao što je naveden u točki 3.2.12.2.1. Priloga V. (opisni dokument)”.

               (5)

               Slika 1. iz Priloga poglavlju 7. zamijenjena je sljedećom slikom:
               Slika 1.

               (6)

               Poglavlje 9. mijenja se kako slijedi:

                           (a)

                           Odjeljak 2.3.2.2. Priloga II. zamjenjuje se sljedećim:

                                       „2.3.2.2.

                                       Svi prigušivači za prvu ugradnju moraju sadržavati barem sljedeće oznake:

                                                   —

                                                   oznaku ‚e’ nakon koje slijedi identifikacija države koja je dodijelila homologaciju,

                                                   —

                                                   naziv ili zaštitni znak proizvođača vozila,

                                                   —

                                                   marku i identifikacijski broj dijela.

                                             Ti podaci moraju biti čitljivi i neizbrisivi i također vidljivi nakon što je prigušivač ugrađen.”;

                           (b)

                           Odjeljak 2.3.2.2. Priloga III. zamjenjuje se sljedećim:

                                       „2.3.2.2.

                                       Svi prigušivači za prvu ugradnju moraju sadržavati barem sljedeće oznake:

                                                   —

                                                   oznaku ‚e’ nakon koje slijedi identifikacija države koja je dodijelila homologaciju,

                                                   —

                                                   naziv ili zaštitni znak proizvođača vozila,

                                                   —

                                                   marku i identifikacijski broj dijela.

                                             Ti podaci moraju biti čitljivi i neizbrisivi i također vidljivi nakon što je prigušivač ugrađen.”;

                           (c)

                           Odjeljak 2.4.2.2. Priloga IV. zamjenjuje se sljedećim:

                                       „2.4.2.2.

                                       Svi prigušivači za prvu ugradnju moraju sadržavati barem sljedeće oznake:

                                                   —

                                                   oznaku ‚e’ nakon koje slijedi identifikacija države koja je dodijelila homologaciju,

                                                   —

                                                   naziv ili zaštitni znak proizvođača vozila,

                                                   —

                                                   marku i identifikacijski broj dijela.

                                             Ti podaci moraju biti čitljivi i neizbrisivi i također vidljivi nakon što je prigušivač ugrađen.”.

               (7)

               Poglavlje 11. mijenja se kako slijedi:

                           (a)

                           Naslov se zamjenjuje sljedećim:

                           (b)

                           Prilog I. mijenja se kako slijedi:

                                       i.

                                       Odjeljak 1.6. zamjenjuje se sljedećim tekstom i umeće se sljedeći odjeljak 1.6.a:
                                       1.6.   ‚sjedalo’ znači struktura koja može i ne mora biti cjelovita sa strukturom vozila, zajedno s opremom, namijenjenu za sjedenje jedne odrasle osobe. Ovaj pojam obuhvaća pojedinačno sjedalo ili dio klupe namijenjene za sjedenje jedne osobe. Sedlo se ne smatra sjedalom iz točke 2.1.
                                       1.6.a   ‚sedlo’ znači sjedeće mjesto na kojem jahač ili putnik sjedi u jahaćem položaju.”;

                                       ii.

                                       Odjeljak 2. zamjenjuje se sljedećim:
                                       „2.   OPĆI ZAHTJEVI

                                       2.1.   Kad god su sidrišta sigurnosnih pojaseva ugrađena, moraju poštovati odredbe ovog Poglavlja.
                                       2.1.1.   Sidrišta sigurnosnih pojaseva moraju biti ugrađena za sva sjedala mopeda na tri kotača, tricikle, lake četverocikle i četverocikle.
                                       2.1.1.1.   Točke sidrenja za pojaseve s tri točke zahtijevaju se za sva sjedala koja ispunjavaju oba sljedeća uvjeta:

                                                   —

                                                   kada sjedalo ima naslon ili kada podrška pomaže odrediti kut nagiba leđa ispitne lutke tako da se može smatrati naslonom sjedala, i

                                                   —

                                                   kada postoji postranični ili poprečni strukturni element iza točke H na visini većoj od 450 mm mjereno od uspravne ravnine točke H.

                                             2.1.1.2.   Za sva ostala sjedala prihvatljiva su sidrišta za trbušne pojaseve.
                                       2.1.2.   Sidrišta sigurnosnih pojaseva nisu obvezna za mopede s tri kotača i četverocikle koji neopterećeni nemaju masu veću od 250 kg.”.

               (8)

               Poglavlje 12. mijenja se kako slijedi:

                           (a)

                           Nakon naslova Priloga I. poglavlju 12., umeće se sljedeća rečenica:
                           „U smislu ovog poglavlja ‚vozilo s nadogradnjom’ znači vozilo čiji je prostor za putnike omeđen ili može biti ograničen s najmanje četiri sljedeća elementa: vjetrobransko staklo, pod, krov i bočni i stražnji zidovi ili vrata.”;

                           (b)

                           Odjeljak 2.3.1. zamjenjuje se sljedećim:

                                       „2.3.1.

                                       Sva vozila moraju biti opremljena uređajem za odleđivanje i odmagljivanje vjetrobranskog stakla koji omogućava da se ukloni mogući led ili mraz koji prekriva vjetrobransko staklo ili rosa koja prekriva unutarnju površinu vjetrobranskog stakla.
                                       Međutim, taj uređaj se ne zahtijeva za mopede s tri kotača s nadogradnjom čiji motor ne razvija više od 4 kW ili vozila čije je vjetrobransko staklo ugrađeno tako da ne postoji nikakva potporna ili druga struktura ili panel pričvršćen na vjetrobransko staklo koja se proteže prema nazad više od 100 mm. Uređaj se zahtijeva od svakog vozila s krovom koji je trajan ili se može ukloniti ili sklopiti.”.

      (1)  SL L 266, 2.10.1974., str. 4.”.


title: Direktiva Komisije 2012/41/EU od 26. studenoga 2012. o izmjeni Direktive 98/8/EZ Europskog parlamenta i Vijeća kako bi se uvrštenje aktivne tvari nonanske kiseline u Prilogu I. toj Direktivi proširilo na vrste pripravaka 2  Tekst značajan za EGP

text:
               03/Sv. 050

               HR

               Službeni list Europske unije

               224

         32012L0041

               L 327/28

               SLUŽBENI LIST EUROPSKE UNIJE

               26.11.2012.

      DIREKTIVA KOMISIJE 2012/41/EU
   od 26. studenoga 2012.
   o izmjeni Direktive 98/8/EZ Europskog parlamenta i Vijeća kako bi se uvrštenje aktivne tvari nonanske kiseline u Prilogu I. toj Direktivi proširilo na vrste pripravaka 2
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., I.A ili I.B Direktivi 98/8/EZ. Taj popis uključuje nonansku kiselinu.

               (2)

               Direktivom Komisije 2011/13/EU od 8. veljače 2011. o izmjeni Direktive 98/8/EZ Europskog parlamenta i Vijeća radi uvrštavanja nonanske kiseline kao aktivne tvari u njezin Prilog I. (3) nonanska kiselina uvrštena je kao aktivna tvar u Prilog I. Direktivi 98/8/EZ za primjenu u vrsti pripravaka 19, repelentima i mamcima, kako su definirani u Prilogu V. toj Direktivi.

               (3)

               Na temelju Uredbe (EZ) br. 1451/2007 provedena je ocjena nonanske kiseline u skladu s člankom 11. stavkom 2. Direktive 98/8/EZ za primjenu u vrsti pripravaka 2, dezinfekcijskim sredstvima i drugim biocidnim pripravcima za upotrebu u domaćinstvu i na površinama namijenjenima javnom zdravstvu, kako su definirani u Prilogu V. toj Direktivi.

               (4)

               Austrija je imenovana državom članicom izvjestiteljicom i dostavila je Komisiji izvješće nadležnog tijela uz preporuku u skladu s člankom 14. stavcima 4. i 6. Uredbe (EZ) br. 1451/2007 6. kolovoza 2010.

               (5)

               Države članice i Komisija pregledale su izvješće nadležnog tijela. U skladu s člankom 15. stavkom 4. Uredbe (EZ) br. 1451/2007 rezultati pregleda uključeni su u izvješće o ocjeni na Stalnom odboru za biocidne pripravke 25. svibnja 2012.

               (6)

               Na temelju ocjena može se očekivati da biocidni pripravci koji se koriste kao dezinfekcijska sredstva i drugi biocidni pripravci za upotrebu u domaćinstvu i na površinama namijenjenima javnom zdravstvu, kako su definirani u Prilogu V. Direktivi 98/8/EZ i sadrže nonansku kiselinu zadovolje uvjete utvrđene člankom 5. Direktive 98/8/EZ. Stoga je primjereno uvrštenje nonanske kiseline u Prilogu I. toj Direktivi proširiti na vrstu pripravaka 2.

               (7)

               Na razini Unije nisu ocijenjene sve moguće primjene. Stoga je primjereno zahtijevati od država članica da ocijene one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije, te da prilikom odobrenja pripravaka osiguraju poduzimanje potrebnih mjera ili nametanje posebnih uvjeta kako bi se uočeni rizici smanjili na prihvatljive razine.

               (8)

               S obzirom na nadražujuća svojstva tvari, primjereno je zahtijevati da se izloženost kod neprofesionalne uporabe smanji na najmanju moguću mjeru kroz oblikovanje pakiranja, osim ako se u zahtjevu za odobrenje pripravka dokaže da se rizici za zdravlje ljudi mogu na drugi način smanjiti na prihvatljivu razinu.

               (9)

               Odredbe ove Direktive trebaju se istodobno primjenjivati u svim državama članicama kako bi se osigurao jednak tretman na tržištu Unije za sve biocidne pripravke vrste pripravaka 2 koji kao aktivnu tvar sadrže nonansku kiselinu, te kako bi se olakšalo pravilno funkcioniranje tržišta biocidnih pripravaka općenito.

               (10)

               Prije uvrštenja aktivne tvari u Prilog I. Direktivi 98/8/EZ potrebno je omogućiti razumno razdoblje kako bi se državama članicama i zainteresiranim stranama omogućilo da se pripreme za ispunjavanje novih uvjeta i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetogodišnje razdoblje zaštite podataka koje u skladu s člankom 12. stavkom 1. točkom (c) podtočkom ii. Direktive 98/8/EZ započinje na dan uvrštenja.

               (11)

               Nakon uvrštenja je potrebno državama članicama omogućiti razumno razdoblje za primjenu članka 16. stavka 3. Direktive 98/8/EZ.

               (12)

               Direktivu 98/8/EZ stoga treba na odgovarajući način izmijeniti.

               (13)

               U skladu sa Zajedničkom političkom izjavom država članica i Komisije o eksplanatornim dokumentima od 28. rujna 2011. (4), države članice obvezale su se, uz obavijest o svojim mjerama za prenošenje, u opravdanim slučajevima dostaviti jedan ili više dokumenata kojima objašnjavaju vezu između dijelova direktive i odgovarajućih dijelova nacionalnih instrumenata za prenošenje.

               (14)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ izmjenjuje se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. rujna 2013.
   One primjenjuju te odredbe od 1. listopada 2014.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 26. studenoga 2012.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  SL L 34, 9.2.2011., str. 52.

      (4)  SL C 369, 17.12.2011., str. 14.
   PRILOG
   U Prilogu I. Direktivi 98/8/EZ stavci ‚br. 41’ dodaje se sljedeće:

                  Br.

                  Uobičajeni naziv

                  IUPAC naziv, identifikacijski brojevi

                  Minimalna čistoća aktivne tvari u biocidnom pripravku, kakav se stavlja na tržište

                  Datum uvrštenja

                  Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je rok za usklađivanje s člankom 16. stavkom 3. jednak onome iz zadnje odluke o uvrštenju njihovih aktivnih tvari)

                  Datum isteka uvrštenja

                  Vrsta pripravaka

                  Posebne odredbe (1)

                  „1. listopada 2014.

                  30. rujna 2016.

                  30. rujna 2024.

                  2

                  Kada je za pojedini pripravak to potrebno, pri ocjeni zahtjeva za odobrenje pripravka u skladu s člankom 5. i Prilogom VI., države članice moraju ocijeniti one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.
                  Države članice osiguravaju da se odobrenja pripravaka za neprofesionalnu uporabu uvjetuju pakiranjem koje je oblikovano na takav način da se izloženost korisnika smanji na najmanju moguću mjeru, osim ako se u zahtjevu za odobrenje pripravka dokaže da se rizici za zdravlje ljudi mogu na drugi način smanjiti na prihvatljivu razinu.”

      (1)  Za primjenu jedinstvenih načela Priloga VI., sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/comm/environment/biocides/index.htm


title: Direktiva Komisije 2006/72/EZ od 18. kolovoza 2006. o izmjeni za potrebe prilagođavanja tehničkom napretku Direktive 97/24/EZ Europskog parlamenta i Vijeća pojedinim sastavnim dijelovima i značajkama motornih vozila na dva ili tri kotača  Tekst značajan za EGP

text:
                  07/Sv. 20

                  HR

                  Službeni list Europske unije

                  105

            32006L0072

                  L 227/43

                  SLUŽBENI LIST EUROPSKE UNIJE

            DIREKTIVA KOMISIJE 2006/72/EZ
      od 18. kolovoza 2006.
      o izmjeni za potrebe prilagođavanja tehničkom napretku Direktive 97/24/EZ Europskog parlamenta i Vijeća pojedinim sastavnim dijelovima i značajkama motornih vozila na dva ili tri kotača
      (Tekst značajan za EGP)
      (2006/72/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu 2002/24/EZ Europskog parlamenta i Vijeća od 18. ožujka 2002. o homologaciji tipa motornih vozila na dva ili tri kotača i stavljanju izvan snage Direktive Vijeća 92/61/EEZ (1), a posebno njezin članak 17.,
      uzimajući u obzir Direktivu 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (2), a posebno njezin članak 7.,
      budući da:

                  (1)

                  Direktiva 97/24/EZ je zasebna Direktiva za potrebe postupka EZ homologacije tipa propisanim Direktivom 2002/24/EZ.

                  (2)

                  Direktivom 2002/51/EZ Europskog parlamenta i Vijeća od 19. srpnja 2002. o sniženju razine emisija onečišćujućih tvari iz motornih vozila na dva ili tri kotača i izmjeni Direktive 97/24/EZ (3) uvedene su nove granične vrijednosti emisije za motocikle na dva kotača koje se primjenjuju u dvije faze.

                  (3)

                  Globalni tehnički propis br. 2. Gospodarske komisije Ujedinjenih naroda za Europu (UNECE) „Postupak mjerenja za motocikle na dva kotača opremljene motorom s neodređenim trenutkom paljenja ili s paljenjem kompresijom s obzirom na emisije štetnih plinova, emisije CO2 i potrošnju goriva” usvojena je s obzirom na stvaranje globalnog tržišta za motocikle. Njezin je cilj na globalnoj razini uskladiti postupak ispitivanja emisija za homologaciju tipa motocikala. Nadalje, ona je prilagođena najnovijim tehnološkim dostignućima, uzimajući pritom u obzir posebne značajke motocikala.

                  (4)

                  U skladu s člankom 8. stavkom 5. Direktive 2002/51/EZ postupak ispitivanja iz globalnog tehničkog propisa br. 2 trebao bi se uvesti zajedno s novim graničnim vrijednostima. Taj bi se postupak ispitivanja trebao uvesti kao alternativni postupak u homologaciji tipa po izboru proizvođača za drugu propisanu fazu Direktive 2002/51/EZ. Nove granične vrijednosti trebale bi biti postavljene u korelaciji s drugom propisanom fazom Direktive 2002/51/EZ. Stoga se strogost zahtjeva vezanih uz emisiju štetnih plinova motocikala neće smanjiti.

                  (5)

                  Direktivu 97/24/EZ treba stoga na odgovarajući način izmijeniti.

                  (6)

                  Mjere predviđene ovom Direktivom u skladu su s mišljenjem Odbora za prilagođavanje tehničkom napretku osnovanom Direktivom Vijeća 70/156/EEZ (4),

            DONIJELA JE OVU DIREKTIVU:
      Članak 1.
      Prilog II. poglavlja 5. Direktive 97/24/EZ izmjenjuje se u skladu s tekstom Priloga ovoj Direktivi.
      Članak 2.
      1.   Države članice donose i objavljuju zakone i druge propise potrebne za usklađivanje s ovo Direktivom prije 1. srpnja 2007. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
      One primjenjuju te odredbe od 1. srpnja 2007.
      Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
      2.   Države članice dostavljaju Komisiji tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dan od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 18. kolovoza 2006.

               Za Komisiju

            Günter VERHEUGEN

               Potpredsjednik

         (1)  SL L 124, 9.5.2002., str. 1. Direktiva kako je zadnje izmijenjena Direktivom Komisije 2005/30/EZ (SL L 106, 27.4.2005., str. 17.).

         (2)  SL L 226, 18.8.1997., str. 1. Direktiva kako je zadnje izmijenjena Direktivom Komisije 2006/27/EZ (SL L 66, 8.3.2006., str. 7.).

         (3)  SL L 252, 20.9.2002., str. 20.

         (4)  SL L 42, 23.2.1970., str. 1. Direktiva kako je zadnje izmijenjena Direktivom 2006/40/EZ Europskog parlamenta i Vijeća (SL L 161, 14.6.2006., str. 12.).

         PRILOG
         Prilog II. poglavlja 5. Direktive 97/24/EZ mijenja se kako slijedi:

                     (1)

                     U točki 2.2.1.1. dodaje se sljedeći odjeljak:
                     „Po izboru proizvođača, ispitni postupak utvrđen u globalnom tehničkom propisu UNECE-a br. 2 (*) može se koristiti kao alternativa gore navedenom ispitnom postupku. Ako se slijedi postupak propisan u globalnom tehničkom propisu br. 2, vozilo treba zadovoljiti granične vrijednosti emisije ispušnih plinova navedene u redu C tablice iz odjeljka 2.2.1.1.5. kao i sve druge odredbe ove Direktive osim 2.2.1.1.1. do 2.2.1.1.4. ovog Priloga.

                        (*)  Globalni tehnički propis br. 2. Gospodarske komisije Ujedinjenih naroda za Europu (UNECE) „Postupak mjerenja za motocikle na dva kotača opremljene motorom s neodređenim trenutkom paljenja ili s paljenjem kompresijom s obzirom na emisije štetnih plinova, emisije CO2 i potrošnju goriva” (ECE/TRANS/180/Add2 od 30. kolovoza 2005.).”"

                     (2)

                     U tablici točka 2.2.1.1.5., unutar odjeljka „Granične vrijednosti za motocikle (na dva kotača) za homologaciju tipa i sukladnost proizvodnje”’, sljedeći red C umeće se nakon reda B:

                                 „C (2006 – UNECE Globalni tehnički propis br. 2)

                                 vmax < 130 km/h

                                 2,62

                                 0,75

                                 0,17

                                 vmax ≥ 130 km/h

                                 2,62

                                 0,33

                                 0,22 ”


title: Direktiva Vijeća 2013/25/EU od 13. svibnja 2013. o prilagođavanju određenih direktiva u području prava poslovnog nastana i slobode pružanja usluga zbog pristupanja Republike Hrvatske

text:
               06/Sv. 14

               HR

               Službeni list Europske unije

               97

         32013L0025

               L 158/368

               SLUŽBENI LIST EUROPSKE UNIJE

         DIREKTIVA VIJEĆA 2013/25/EU
   od 13. svibnja 2013.
   o prilagođavanju određenih direktiva u području prava poslovnog nastana i slobode pružanja usluga zbog pristupanja Republike Hrvatske
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Ugovor o pristupanju Hrvatske, a posebno njegov članak 3. stavak 4.,
   uzimajući u obzir Akt o pristupanju Hrvatske, a posebno njegov članak 50.,
   uzimajući u obzir prijedlog Europske komisije,
   budući da:

               (1)

               U skladu s člankom 50. Akta o pristupanju Hrvatske, u slučaju kada akti institucija doneseni prije pristupanja zahtijevaju prilagodbe zbog pristupanja, a potrebne prilagodbe nisu predviđene u navedenom Aktu o pristupanju ili njegovim prilozima, Vijeće odlučujući kvalificiranom većinom na prijedlog Komisije s tim ciljem donosi potrebne akte, ako izvorni akt nije donijela Komisija.

               (2)

               Završni akt konferencije na kojoj je sastavljen i donesen Ugovor o pristupanju Hrvatske ukazao je da su visoke ugovorne stranke postigle politički sporazum o nizu prilagodbi akata institucija koji su potrebni zbog pristupanja te su pozvale Vijeće i Komisiju da prije pristupanja usvoje ove prilagodbe, koje su dopunjene i ažurirane prema potrebi kako bi se uzeo u obzir razvoj prava Unije.

               (3)

               Direktive 74/557/EEZ (1), 77/249/EEZ (2), 98/5/EZ (3) i 2005/36/EZ (4) trebalo bi stoga na odgovarajući način izmijeniti,

         DONIJELO JE OVU DIREKTIVU:
   Članak 1.
   Direktive 74/557/EEZ, 77/249/EEZ, 98/5/EZ i 2005/36/EZ mijenjaju se kako je određeno u Prilogu ovoj Direktivi.
   Članak 2.
   1.   Države članice najkasnije do datuma pristupanja Hrvatske Uniji donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst ovih odredaba.
   One primjenjuju ove odredbe od datuma pristupanja Hrvatske Uniji.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu pod uvjetom stupanja na snagu Ugovora o pristupanju Hrvatske i od datuma njegovog stupanja na snagu.
   Članak 4.
   Ova je Direktiva upućena državama članicama.

      Sastavljeno u Bruxellesu 13. svibnja 2013.

            Za Vijeće

            Predsjednik

         S. COVENEY

      (1)  Direktiva Vijeća 74/557/EEZ od 4. lipnja 1974. o ostvarivanju slobode poslovnog nastana i slobode pružanja usluga s obzirom na djelatnosti samozaposlenih osoba i posrednika koji obavljaju trgovinu i distribuciju otrovnih proizvoda (SL L 307, 18.11.1974., str. 5.).

      (2)  Direktiva Vijeća 77/249/EEZ od 22.ožujka 1977. o olakšavanju učinkovitog ostvarivanja slobode pružanja odvjetničkih usluga (SL L 78, 26.3.1977., str. 17.).

      (3)  Direktiva Vijeća 98/5/EZ Europskog parlamenta i Vijeća od 16. veljače 1998. o olakšavanju stalnog obavljanja odvjetničke djelatnosti u državi članici različitoj od one u kojoj je stečena kvalifikacija (SL L 77, 14.3.1998., str. 36.).

      (4)  Direktiva 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija (SL L 255, 30.9.2005., str. 22.).
   PRILOG
   DIO A

      UZAJAMNO PRIZNAVANJE STRUČNIH KVALIFIKACIJA

   Direktiva 2005/36/EZ mijenja se kako slijedi:

               1.

               U prvom podstavku članka 49. stavka 2. umeće se sljedeća točka:

                           „(ba)

                           1. srpnja 2013. za Hrvatsku;”.

               2.

               Prilog V. mijenja se kako slijedi:

                           (a)

                           odjeljak V.1 mijenja se kako slijedi:

                                       i.

                                       u tablici u točki 5.1.1., nakon unosa za Francusku umeće se sljedeće:

                                                   „Hrvatska

                                                   Diploma ‚doktor medicine/doktorica medicine’

                                                   Medicinski fakulteti sveučilišta u Republici Hrvatskoj

                                                   1. srpnja 2013.”

                                       ii.

                                       u tablici u točki 5.1.2., nakon unosa za Francusku umeće se sljedeće:

                                                   „Hrvatska

                                                   Diploma o specijalističkom usavršavanju

                                                   Ministarstvo nadležno za zdravstvo

                                                   1. srpnja 2013.”

                                       iii.

                                       u tablicama u točki 5.1.3., nakon odgovarajućih unosa za Francusku umeću se sljedeći unosi:

                                                   —

                                                   u tablici za „Anesteziologiju” i „Opću kirurgiju”:

                                                                  „Hrvatska

                                                                  Anesteziologija, reanimatologija i intenzivna medicina

                                                                  Opća kirurgija”

                                                   —

                                                   u tablici o „Neurokirurgiji” i „Porodništvu i ginekologiji”:

                                                                  „Hrvatska

                                                                  Neurokirurgija

                                                                  Ginekologija i opstetricija”

                                                   —

                                                   u tablici o „Općoj (internoj) medicini” i „Oftalmologiji”:

                                                                  „Hrvatska

                                                                  Opća interna medicina

                                                                  Oftalmologija i optometrija”

                                                   —

                                                   u tablici o „Otorinolaringologiji” i „Pedijatriji”:

                                                                  „Hrvatska

                                                                  Otorinolaringologija

                                                                  Pedijatrija”

                                                   —

                                                   u tablici o „Pulmologiji” i „Urologiji”:

                                                                  „Hrvatska

                                                                  Pulmologija

                                                                  Urologija”

                                                   —

                                                   u tablici o „Ortopediji” i „Patološkoj anatomiji”:

                                                                  „Hrvatska

                                                                  Ortopedija i traumatologija

                                                                  Patologija”

                                                   —

                                                   u tablici o „Neurologiji” i „Psihijatriji”:

                                                                  „Hrvatska

                                                                  Neurologija

                                                                  Psihijatrija”

                                                   —

                                                   u tablici o „Dijagnostičkoj radiologiji” i „Radioterapiji”:

                                                                  „Hrvatska

                                                                  Klinička radiologija

                                                                  Onkologija i radioterapija”

                                                   —

                                                   u tablici o „Plastičnoj kirurgiji” i „Kliničkoj biologiji”:

                                                                  „Hrvatska

                                                                  Plastična, rekonstrukcijska i estetska kirurgija”

                                                   —

                                                   u tablici o „Mikrobiologiji — bakteriologiji” i „Biokemiji”:

                                                                  „Hrvatska

                                                                  Klinička mikrobiologija”

                                                   —

                                                   u tablici o „Imunologiji” i „Torakalnoj kirurgiji”:

                                                                  „Hrvatska

                                                                  Alergologija i klinička imunologija”

                                                   —

                                                   u tablici o „Pedijatrijskoj kirurgiji” i „Vaskularnoj kirurgiji”:

                                                                  „Hrvatska

                                                                  Dječja kirurgija

                                                                  Vaskularna kirurgija”

                                                   —

                                                   u tablici o „Kardiologiji” i „Gastroenterologiji”:

                                                                  „Hrvatska

                                                                  Kardiologija

                                                                  Gastroenterologija”

                                                   —

                                                   u tablici o „Reumatologiji” i „Općoj hematologiji”:

                                                                  „Hrvatska

                                                                  Reumatologija

                                                                  Hematologija”

                                                   —

                                                   u tablici o „Endokrinologiji” i „Fizioterapiji”:

                                                                  „Hrvatska

                                                                  Endokrinologija i dijabetologija

                                                                  Fizikalna medicina i rehabilitacija”

                                                   —

                                                   u tablici o „Neuropsihijatriji” i „Dermatovenerologiji”:

                                                                  „Hrvatska

                                                                  Dermatologija i venerologija”

                                                   —

                                                   u tablici o „Radiologiji” i „Dječjoj psihijatriji”:

                                                                  „Hrvatska

                                                                  Klinička radiologija

                                                                  Dječja i adolescentna psihijatrija”

                                                   —

                                                   u tablici o „Gerijatriji” i „Nefrologiji”

                                                                  „Hrvatska

                                                                  Nefrologija”

                                                   —

                                                   u tablici o „Zaraznim bolestima” i „Medicini u zajednici”:

                                                                  „Hrvatska

                                                                  Infektologija

                                                                  Javnozdravstvena medicina”

                                                   —

                                                   u tablici o „Farmakologiji” i „Medicini rada”:

                                                                  „Hrvatska

                                                                  Klinička farmakologija s toksikologijom

                                                                  Medicina rada i športa”

                                                   —

                                                   u tablici o „Alergologiji” i „Nuklearnoj medicini”:

                                                                  „Hrvatska

                                                                  Alergologija i klinička imunologija

                                                                  Nuklearna medicina”

                                                   —

                                                   u tablici o „Maksilofacijalnoj kirurgiji (osnovno medicinsko osposobljavanje)”:

                                                                  „Hrvatska

                                                                  Maksilofacijalna kirurgija”

                                                   —

                                                   u tablici o „Biološkoj hematologiji”:

                                                                  „Hrvatska”

                                                   —

                                                   u tablici o „Stomatologiji” i „Dermatologiji”:

                                                                  „Hrvatska”

                                                   —

                                                   u tablici o „Venerologiji” i „Tropskoj medicini”:

                                                                  „Hrvatska”

                                                   —

                                                   u tablici o „Gastroenterološkoj kirurgiji” i „Traumatologiji i hitnoj medicini”:

                                                                  „Hrvatska

                                                                  Abdominalna kirurgija

                                                                  Hitna medicina”

                                                   —

                                                   u tablici o „Kliničkoj neurofiziologiji” i „Oralnoj i maksilofacijalnoj kirurgiji (osnovno medicinsko i stomatološko osposobljavanje)”:

                                                                  „Hrvatska”

                                                   —

                                                   u tablici o „Internističkoj onkologiji” i „Medicinskoj genetici”:

                                                                  „Hrvatska”

                                       iv.

                                       u tablici u točki 5.1.4., nakon unosa za Francusku umeće se sljedeće:

                                                   „Hrvatska

                                                   Diploma o specijalističkom usavršavanju

                                                   specijalist obiteljske medicine

                                                   1. srpnja 2013.”

                           (b)

                           u tablici u točki 5.2.2. odjeljka V.2., nakon unosa za Francusku umeće se sljedeće:

                                       „Hrvatska

                                                   1.

                                                   Svjedodžba ‚medicinska sestra opće njege/medicinski tehničar opće njege’

                                                   2.

                                                   Svjedodžba
                                                   ‚prvostupnik (bacca- laureus) sestrinstva/prvostupnica (bacca- laurea) sestrinstva’

                                                   1.

                                                   Srednje strukovne škole koje izvode program za stjecanje kvalifikacije ‚medi- cinska sestra opće njege/medicinski tehničar opće njege’

                                                   2.

                                                   Medicinski fakulteti sveučilišta u Republici Hrvatskoj
                                                   Sveučilišta u Republici Hrvatskoj
                                                   Veleučilišta u Republici Hrvatskoj

                                                   1.

                                                   Medicinska sestra opće njege/medicinski tehničar opće njege

                                                   2.

                                                   prvostupnik (baccalau- reus) sestrinstva/prvo- stupnica (baccalaurea) sestrinstva

                                       1. srpnja 2013.”

                           (c)

                           u tablici u točki 5.3.2. odjeljka V.3., nakon unosa za Francusku umeće se sljedeće:

                                       „Hrvatska

                                       Diploma ‚doktor dentalne medicine/doktorica dentalne medicine’

                                       Fakulteti sveučilišta u Republici Hrvatskoj

                                       Doktor dentalne medicine/doktorica dentalne medicine

                                       1. srpnja 2013.”

                           (d)

                           u tablici u točki 5.4.2. odjeljka V.4., nakon unosa za Francusku umeće se sljedeće:

                                       „Hrvatska

                                       Diploma ‚doktor veterinarske medicine/doktorica veterinarske medicine’

                                       Veterinarski fakultet Sveučilišta u Zagrebu

                                       1. srpnja 2013.”

                           (e)

                           u tablici u točki 5.5.2. odjeljka V.5., nakon unosa za Francusku umeće se sljedeće:

                                       „Hrvatska

                                       Svjedodžba
                                       ‚prvostupnik (baccalaureus) primaljstva/sveučilišna prvostupnica (baccalaurea) primaljstva’

                                                   —

                                                   Medicinski fakulteti sveučilišta u Republici Hrvatskoj

                                                   —

                                                   Sveučilišta u Republici Hrvatskoj

                                                   —

                                                   Veleučilišta i visoke škole u Republici Hrvatskoj

                                       Prvostupnik (baccalau- reus) primaljstva/prvo- stupnica (baccalaurea) primaljstva

                                       1. srpnja 2013.”

                           (f)

                           u tablici u točki 5.6.2. odjeljka V.6., nakon unosa za Francusku umeće se sljedeće:

                                       „Hrvatska

                                       Diploma ‚magistar farmacije/magistra farmacije’

                                                   —

                                                   Farmaceutsko-biokemijski fakultet Sveučilišta u Zagrebu

                                                   —

                                                   Medicinski fakultet Sveučilišta u Splitu

                                                   —

                                                   Kemijsko-tehnološki fakultet Sveučilišta u Splitu

                                       1. srpnja 2013.”

                           (g)

                           u tablici u točki 5.7.1. odjeljka V.7., nakon unosa za Francusku umeće se sljedeće:

                                       „Hrvatska”

               3.

               u Prilogu VI., nakon unosa za Francusku umeće se sljedeće:

                           „Hrvatska

                                       —

                                       Diploma ‚magistar inženjer arhitekture i urbanizma/magistra inženjerka arhitekture i urbanizma’ koju dodjeljuje Arhitektonski fakultet Sveučilišta u Zagrebu

                                       —

                                       Diploma ‚magistar inženjer arhitekture/magistra inženjerka arhitekture’ koju dodjeljuje Građevinsko-arhitektonski fakultet Sveučilišta u Splitu

                                       —

                                       Diploma ‚magistar inženjer arhitekture/magistra inženjerka arhitekture’ koju dodjeljuje Fakultet građevinarstva, arhitekture i geodezije Sveučilišta u Splitu

                                       —

                                       Diploma ‚diplomirani inženjer arhitekture’ koju dodjeljuje Arhitektonski fakultet Sveučilišta u Zagrebu

                                       —

                                       Diploma ‚diplomirani inženjer arhitekture/diplomirana inženjerka arhitekture’ koju dodjeljuje Građevinsko-arhitektonski fakultet Sveučilišta u Splitu

                                       —

                                       Diploma ‚diplomirani inženjer arhitekture/diplomirana inženjerka arhitekture’ koju dodjeljuje Fakultet građevinarstva, arhitekture i geodezije Sveučilišta u Splitu

                                       —

                                       Diploma ‚diplomirani arhitektonski inženjer’ koju dodjeljuje Arhitektonski fakultet Sveučilišta u Zagrebu

                                       —

                                       Diploma ‚inženjer’ koju dodjeljuje Arhitektonski fakultet Sveučilišta u Zagrebu

                                       —

                                       Diploma ‚inženjer’ koju dodjeljuje Arhitektonsko-građevinsko-geodetski fakultet Sveučilišta u Zagrebu za završen studij na Arhitektonskom odjelu Arhitektonsko-građevinsko-geodetskog fakulteta

                                       —

                                       Diploma ‚inženjer’ koju dodjeljuje Tehnički fakultet Sveučilišta u Zagrebu za završen studij na Arhitektonskom odsjeku Tehničkog fakulteta

                                       —

                                       Diploma ‚inženjer’ koju dodjeljuje Tehnički fakultet Sveučilišta u Zagrebu za završen studij na Arhitektonsko-inženjerskom odjelu Tehničkog fakulteta

                                       —

                                       Diploma ‚inženjer arhitekture’ koju dodjeljuje Arhitektonski fakultet Sveučilišta u Zagrebu

                                 Uz sve diplome mora biti priložena potvrda o članstvu u Hrvatskoj komori arhitekata koju izdaje Hrvatska komora arhitekata, Zagreb

                           Treća akademska godina nakon pristupanja”

         DIO B

      PRAVNA ZANIMANJA

               1.

               U članku 1. stavku 2. Direktive 77/249/EEZ dodaje se sljedeće:
               „Hrvatska: Odvjetnik/Odvjetnica.”;

               2.

               U članku 1. stavku 2. točki (a) Direktive 98/5/EZ nakon unosa za Francusku umeće se sljedeće:
               „Hrvatska: Odvjetnik/Odvjetnica”.

         DIO C

      TRGOVINA I DISTRIBUCIJA OTROVNIH PROIZVODA

   U Prilogu Direktivi 74/557/EEZ dodaje se sljedeće:

               „—

               Hrvatska:

                           1.

                           Kemikalije/otrovni proizvodi kako su uređeni Zakonom o kemikalijama (NN 150/05, 53/08, 49/11) i internim aktima donesenima na temelju navedenog Zakona;

                           2.

                           Sredstva za zaštitu bilja kako su uređena Zakonom o sredstvima za zaštitu bilja (NN 70/05) i internim aktima donesenima na temelju navedenog Zakona.”


title: Direktiva Vijeća 96/59/EZ od 16. rujna 1996. o odlaganju polikloriranih bifenila i polikloriranih terfenila (PCB/PCT)

text:
               15/Sv. 002

               HR

               Službeni list Europske unije

               58

         31996L0059

               L 243/31

               SLUŽBENI LIST EUROPSKE UNIJE

               16.09.1996.

      DIREKTIVA VIJEĆA 96/59/EZ
   od 16. rujna 1996.
   o odlaganju polikloriranih bifenila i polikloriranih terfenila (PCB/PCT)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.s stavak 1.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   odlučujući u skladu s postupkom predviđenim u članku 189.c Ugovora (3),

               (1)

               budući da je Direktivom Vijeća 76/403/EEZ od 6. travnja 1976. o odlaganju polikloriranih bifenila i polikloriranih terfenila (4) uvedeno usklađivanje zakonodavstava država članica u tom području; budući da se ti propisi nisu pokazali dostatnima; budući da je stanje struke toliko napredovalo da se uvjeti odlaganja polikloriranih bifenila i polikloriranih terfenila mogu poboljšati; budući da bi navedenu Direktivu stoga trebalo zamijeniti novom Direktivom;

               (2)

               budući da se Direktivom Vijeća 76/769/EEZ od 27. srpnja 1976. o usklađivanju zakona i drugih propisa država članica o ograničenjima stavljanja na tržište i uporabe određenih opasnih tvari i pripravaka (5), ističe potreba za periodičnom revizijom cjelokupnog problema, s ciljem da se postupno krene prema potpunoj zabrani PCB-a i PCT-a;

               (3)

               budući da je sigurno odlaganje otpada koji se ne može reciklirati i ponovno upotrijebiti jedan od ciljeva Rezolucije Vijeća od 7. svibnja 1990. o politici otpada (6), kako je potvrđeno Petim akcijskim programom o okolišu i održivom razvoju, a čiji su pristup i opću strategiju Vijeće i predstavnici vlada država članica odobrili na sastanku Vijeća, u svojoj Rezoluciji od 1. veljače 1993. (7);

               (4)

               budući da se u skladu s Direktivom Vijeća 75/442/EEZ od 15. srpnja 1975. o otpadu (8) moraju poduzeti odgovarajuće mjere kako bi se izbjeglo napuštanje, divlje ili nekontrolirano odlaganje otpada, kao i primjena postupaka ili metoda koje bi mogle naškoditi okolišu;

               (5)

               budući da su radi odlaganja PCB-a, zbog opasnosti koje oni predstavljaju za okoliš i zdravlje ljudi, nužne opće obveze u vezi s kontroliranim odlaganjem PCB-a, kao i dekontaminacije ili odlaganja opreme;

               (6)

               budući da bi takve mjere trebalo poduzeti u što skorijem roku, ne dovodeći u pitanje međunarodne obveze država članica, posebno one sadržane u Odluci Pariške komisije (PARCOM) 92/3 (9); budući da PCB-i koji su predmetom popisa, moraju biti zbrinuti najkasnije do kraja 2010.;

               (7)

               budući da odlaganje PCB-a predstavlja tranzicijski i privremeni problem i da se neke države članice koje nemaju kapacitete za odlaganje PCB-a suočavaju sa situacijom više sile; budući da bi se princip susjedstva trebao tumačiti na fleksibilan način kako bi se na ovom području primijenila europska solidarnost; budući da bi dodatno u Zajednici trebalo ustrojiti postrojenja za odlaganje, dekontaminaciju i skladištenje PCB-a;

               (8)

               budući da se Direktivom Vijeća 75/439/EEZ od 16. lipnja 1975. o odlaganju otpadnih ulja (10) utvrđuje vrijednost od 50 ppm kao najviša granična vrijednost sadržaja PCB-a i PCT-a u regeneriranim uljima ili uljima koja se koriste kao gorivo;

               (9)

               budući da se Direktivom Vijeća 91/339/EEZ od 18. lipnja 1991. o jedanaestoj izmjeni Direktive 76/769/EEZ (11) zabranjuje ili ograničava stavljanje na tržište određenih zamjena za PCB-e i budući da bi i oni trebali u potpunosti biti uklonjeni;

               (10)

               budući da je bitno znati o kojim se količinama PCB-a radi kako bi se kapaciteti za odlaganje uskladili s potrebama; budući da je stoga potrebno označiti opremu koja sadrži PCB-e i sastaviti popise takve opreme; budući da se takvi popisi moraju redovito ažurirati;

               (11)

               budući da bi, imajući na umu troškove i tehničke poteškoće koji proizlaze iz popisa opreme neznatno kontaminirane PCB-ima, trebalo koristiti pojednostavljen popis opreme; budući da bi dodatno trebalo osigurati uklanjanje opreme neznatno kontaminirane PCB-ima, na kraju njezina radnog vijeka, imajući na umu malu opasnost koju ona predstavlja za okoliš;

               (12)

               budući da je stavljanje PCB-a na tržište zabranjeno i budući da bi stoga također trebalo zabraniti odvajanje PCB-a od ostalih tvari radi njihove ponovne uporabe i punjenja transformatora PCB-ima; budući da se, međutim, radi sigurnosti može nastaviti održavanje transformatora kako bi se zadržala izolacijska svojstva PCB-a koja oni imaju;

               (13)

               budući da poduzetnici koji se bave odlaganjem i/ili dekontaminacijom PCB-a moraju ishoditi dozvole;

               (14)

               budući da se moraju utvrditi uvjeti dekontaminacije opreme koja sadrži PCB-e i budući da bi ta oprema morala biti posebno označena;

               (15)

               budući da bi neke tehničke zadatke potrebne za provedbu ove Direktive trebala provoditi Komisija, u skladu s postupkom Odbora propisanim u članku 18. Direktive 75/442/EEZ;

               (16)

               budući da je broj postrojenja za odlaganje i dekontaminaciju PCB-a malen, a njihov kapacitet ograničen, te da odlaganje i/ili dekontaminacija popisane opreme koja sadrži PCB-e moraju biti ispravno planirani; nadalje, budući da bi trebalo utvrditi okvirne mjere za sakupljanje i kasnije odlaganje opreme koja nije popisana; budući da te okvirne mjere mogu po potrebi koristiti postojeće mehanizme vezane za otpad općenito i ne trebaju voditi računa o vrlo malim količinama PCB-a koje se u praksi ne mogu utvrditi,

         DONIJELO JE OVU DIREKTIVU:
   Članak 1.
   Svrha ove Direktive je uskladiti zakonodavstva država članica o kontroliranom odlaganju PCB-a, dekontaminaciji ili odlaganju opreme koja sadrži PCB-e i/ili odlaganju rabljenih PCB-a, kako bi se oni u potpunosti uklonili, na temelju odredaba ove Direktive.
   Članak 2.
   Za potrebe ove Direktive:

               (a)

               „PCB-i” znače:

                           —

                           poliklorirane bifenile,

                           —

                           poliklorirane terfenile,

                           —

                           monometil-tetraklorodifenil metan, monometil-dikloro-difenil metan, monometil-dibromo-difenil metan,

                           —

                           bilo koju mješavinu koja sadrži gore navedene tvari ukupnog masenog udjela većeg od 0,005 %;

               (b)

               „oprema koja sadrži PCB-e” označava svaku opremu koja sadrži ili je sadržavala PCB-e (npr. transformatori, kondenzatori, spremnici koji sadrže rezidualne tvari) koja nije dekontaminirana. Oprema takve vrste koja može sadržavati PCB-e tretira se kao da sadrži PCB-e, osim ako se opravdano pretpostavlja suprotno;

               (c)

               „rabljeni PCB-i” označavaju sve PCB-e koji predstavljaju otpad u smislu Direktive 75/442/EEZ;

               (d)

               „vlasnik” označava svaku fizičku ili pravnu osobu koja posjeduje PCB-e, rabljene PCB-e i/ili opremu koja sadrži PCB-e;

               (e)

               „dekontaminacija” označava sve radnje kojima se omogućuje da se oprema, objekti, materijali ili tekućine kontaminirani PCB-ima ponovno koriste, recikliraju ili odlažu u sigurnim uvjetima, koji mogu uključivati zamjenu, tj. sve radnje kojima se PCB-i zamjenjuju odgovarajućim tekućinama koje ne sadrže PCB-e;

               (f)

               „odlaganje” označava radnje D 8, D 9, D 10, D 12 (samo u sigurnom, dubinskom, podzemnom skladištenju u suhim stjenovitim formacijama, i to samo za opremu koja sadrži PCB-e i rabljene PCB-e koji se ne mogu dekontaminirati) te D 15, kako je to navedeno u Prilogu II.A Direktivi 75/442/EEZ.

         Članak 3.
   Ne dovodeći u pitanje svoje međunarodne obveze, države članice poduzimaju sve potrebne mjere kako bi osigurale odlaganje rabljenih PCB-a te uklanjanje i dekontaminaciju PCB-a i opreme koja sadrži PCB-e u što skorijem roku. Dekontaminacija i/ili uklanjanje opreme i u njoj sadržanih PCB-a, koji su predmetom popisa opreme u skladu s člankom 4. stavkom 1., moraju biti izvršeni najkasnije do kraja 2010.
   Članak 4.
   1.   Kako bi se udovoljilo odredbama članka 3., države članice osiguravaju da se sastave popisi opreme s volumenom PCB-a većim od 5 dm3, te dostavljaju sažetke tih popisa Komisiji u roku od najkasnije 3 godine nakon usvajanja ove Direktive. U slučaju električnih kondenzatora, prag od 5 dm3 uključuje sve pojedine elemente složenih uređaja.
   2.   Oprema za koju se opravdano može pretpostaviti da tekućine sadrže PCB-e u masenom udjelu između 0,05 % i 0,005 % može biti popisana bez podataka koji se zahtijevaju u stavku 3. trećoj i četvrtoj alineji te ona može biti označena kao „kontaminirana PCB-ima < 0,05 %”. Njezina dekontaminacija ili odlaganje obavlja se sukladno članku 9. stavku 2.
   3.   Popisi opreme sadrže sljedeće podatke:

               —

               imena i adrese vlasnika,

               —

               lokaciju i opis opreme,

               —

               sadržaj PCB-a u opremi,

               —

               datume i vrste izvršene ili predviđene obrade ili zamjene,

               —

               datume deklaracija.

         Ukoliko je neka država članica već sastavila sličan popis, neće se zahtijevati da sastavlja novi. Popisi opreme moraju se redovito ažurirati.
   4.   Kako bi se udovoljilo odredbama stavka 1., države članice poduzimaju sve potrebne mjere kako bi osigurale da vlasnici takve opreme izvijeste nadležna tijela o količinama kojima raspolažu i o svim promjenama s tim u vezi.
   5.   Države članice poduzimaju sve potrebne mjere kako bi osigurale da oprema koja je predmetom popisa iz stavka 1. bude označena. Slična oznaka mora biti pričvršćena na vrata prostorija u kojima je smještena takva oprema.
   6.   Poduzeća koja vrše odlaganje PCB-a obvezna su voditi evidenciju s podacima o količini, podrijetlu, vrsti i sadržaju PCB-a u rabljenim PCB-ima koji su im isporučeni. Tu su informaciju dužna dostaviti nadležnim tijelima. Uvid u tu evidenciju mogu imati lokalne vlasti i javnost. Poduzeća također izdaju vlasnicima koji isporučuju rabljene PCB-e potvrde o primitku sa specifikacijom njihove količine i vrste.
   7.   Države članice osiguravaju da nadležna tijela nadziru količine o kojima su obaviještene.
   Članak 5.
   1.   Iznimno od odredaba članka 3. Direktive 75/442/EEZ, države članice zabranjuju odvajanje PCB-a od ostalih tvari radi ponovne uporabe PCB-a.
   2.   Države članice zabranjuju punjenje transformatora PCB-ima.
   3.   Do trenutka njihove dekontaminacije, povlačenja iz uporabe i/ili odlaganje u skladu s ovom Direktivom, održavanje transformatora koji sadrže PCB-e može se nastaviti samo ukoliko je cilj osigurati da su PCB-i koje oni sadrže u skladu s tehničkim normama ili specifikacijama s obzirom na izolacijska svojstva te pod uvjetom da su transformatori u dobrom radnom stanju i da ne propuštaju.
   Članak 6.
   1.   Države članice poduzimaju sve potrebne mjere kako bi osigurale da se rabljeni PCB-i te oprema koja sadrži PCB-e i koja je predmetom popisa na temelju članka 4. stavka 1. u što skorijem roku dostave poduzećima licenciranima kako je propisano u članku 8.
   2.   Prije nego licencirano poduzeće preuzme PCB-e, rabljene PCB-e i/ili opremu koja sadrži PCB-e, moraju se poduzeti sve mjere sprečavanja opasnosti od požara. U tu svrhu oni se moraju držati dalje od zapaljivih proizvoda.
   3.   Kada je to u razumnim okvirima izvedivo, oprema koja sadrži PCB-e koja nije predmetom popisa sukladno članku 4. stavku 1. i dio je druge opreme, mora biti posebno uklonjena i sakupljena nakon što je potonja povučena iz uporabe, reciklirana ili zbrinuta.
   Članak 7.
   Države članice poduzimaju sve potrebne mjere kako bi zabranile spaljivanje PCB-a i/ili rabljenih PCB-a na brodovima.
   Članak 8.
   1.   Države članice poduzimaju sve potrebne mjere kako bi osigurale da svi poduzetnici koji se bave dekontaminacijom i/ili odlaganjem PCB-a, rabljenih PCB-a ili opreme koja sadrži PCB-e ishode dozvole sukladno članku 9. Direktive 75/442/EEZ.
   2.   U slučaju da se za odlaganje koristi spaljivanje, primjenjuje se Direktiva Vijeća 94/67/EZ od 16. prosinca 1994. o spaljivanju opasnog otpada (12). Mogu biti prihvaćene i druge metode odlaganja PCB-a, rabljenih PCB-a i/ili opreme koja sadrži PCB-e, ukoliko se njima postižu jednake norme sigurnosti okoliša – u odnosu na spaljivanje – te ukoliko udovoljavaju tehničkim uvjetima opisanim kao najbolje raspoložive tehnike.
   3.   Države članice pojedinačno ili zajednički poduzimaju potrebne mjere kako bi, po potrebi i vodeći računa o članku 4. stavku 3. točki (a) podtočki ii. Uredbe (EEZ) br. 259/93/EEZ (13) i o članku 5. stavku 1. Direktive 75/442/EEZ, razvijale postrojenja za odlaganje, dekontaminaciju i sigurno skladištenje PCB-a, rabljenih PCB-a ili opreme koja sadrži PCB-e.
   Članak 9.
   1.   Države članice poduzimaju sve potrebne mjere kako bi osigurale da se transformatori s masenim udjelom PCB-a iznad 0,05 % dekontaminiraju na sljedeći način:

               (a)

               cilj dekontaminacije mora biti smanjenje razine PCB-a ispod masenog udjela od 0,05 % i po mogućnosti na razinu ne višu od masenog udjela 0,005 %;

               (b)

               zamjenska tekućina koja ne sadrži PCB-e mora predstavljati znatno manju opasnost;

               (c)

               zamjena tekućine ne smije ugroziti kasnije odlaganje PCB-a;

               (d)

               nakon njegove dekontaminacije, označivanje transformatora mora se zamijeniti načinom označivanja navedenim u Prilogu.

         2.   Iznimno od odredaba članka 3., države članice osiguravaju da se transformatori kod kojih je maseni udio PCB-a u tekućini između 0,05 % i 0,005 %, dekontaminiraju prema uvjetima iz stavka 1. točaka (b) do (d) ili zbrinu na kraju njihovog radnog vijeka.
   Članak 10.
   Djelujući u skladu s postupkom navedenim u članku 18. Direktive 75/442/EEZ, Komisija:

               (a)

               je dužna odrediti referentne mjerne metode za utvrđivanje sadržaja PCB-a u kontaminiranim materijalima. Mjerenja izvršena prije nego su ustanovljene referentne metode, ostat će važeća;

               (b)

               može utvrditi tehničke norme za ostale metode odlaganja PCB-a, navedene u članku 8. stavku 2. drugoj rečenici;

               (c)

               stavlja na raspolaganje popis proizvodnih naziva kondenzatora, rezistora i spirala za hlađenje koje sadrže PCB-e;

               (d)

               po potrebi određuje, isključivo u smislu članka 9. stavka 1. točaka (b) i (c), ostale manje opasne zamjene za PCB-e.

         Članak 11.
   1.   Države članice u roku od tri godine od usvajanja ove Direktive donose:

               —

               planove dekontaminacije i/ili odlaganja popisane opreme i u njoj sadržanih PCB-a,

               —

               okvirne mjere za sakupljanje i kasnije odlaganje opreme koja nije predmetom popisa sukladno članku 4. stavku 1., kako je navedeno u članku 6. stavku 3.

         2.   Države članice navedene planove i okvirne mjere bez odgode dostavljaju Komisiji.
   Članak 12.
   1.   Države članice poduzimaju potrebne mjere kako bi se uskladile s odredbama ove Direktive najkasnije 18 mjeseci nakon njezinog usvajanja. One će o tome odmah obavijestiti Komisiju.
   2.   Kad države članice donesu ove odredbe, one će prilikom njihove službene objave sadržavati uputu na ovu Direktivu ili će se uz njih navesti takva uputa. Načine toga upućivanja utvrđuju države članice.
   3.   Države članice Komisiji dostavljaju tekstove odredaba nacionalnog prava donesenih u području na koje se odnosi ova Direktiva. Komisija će o tome obavijestiti ostale države članice.
   Članak 13.
   1.   Ova Direktiva stupa na snagu na dan donošenja, a Direktiva 76/403/EEZ stavlja se izvan snage s učinkom od istog dana.
   2.   S učinkom od dana navedenog u stavku 1.:

               (a)

               u članku 10. stavku 1. Direktive 87/101/EEZ (14), upućivanje „PCB-ima i PCT-ima u smislu Direktive 76/403/EEZ” tumači se kao upućivanje na PCB-e u smislu ove Direktive;

               (b)

               u članku 10. stavku 2. Direktive 87/101/EEZ, upućivanje na Direktivu 76/403/EEZ tumači se kao upućivanje na ovu Direktivu;

               (c)

               u članku 2. točki (j) Uredbe (EEZ) br. 259/93 upućivanje na članak 6. Direktive 76/403/EEZ tumači se kao upućivanje na članak 8. ove Direktive.

         Članak 14.
   Ova je Direktiva upućena državama članicama.

      Sastavljeno u Bruxellesu 16. rujna 1996.

            Za Vijeće

            Predsjednik

         I. YATES

      (1)  SL C 319, 12.12.1988., str. 57.

      SL C 299, 20.11.1991., str. 9.

      (2)  SL C 139, 5.6.1989., str. 1.

      (3)  Mišljenja Europskog parlamenta od 17. svibnja 1990. (SL C 149, 18.6.1990., str. 150.) i od 12. prosinca 1990. (SL C 19, 28.1.1991., str. 83.). Zajedničko stajalište Vijeća od 27. studenoga 1995. (SL C 87, 25.3.1996., str. 1.) i Odluka Europskog parlamenta od 22. svibnja 1996. (SL C 166, 10.6.1996., str. 76.).

      (4)  SL L 108, 26.4.1976., str. 41.

      (5)  SL L 262, 27.9.1976., str. 201. Direktiva kako je zadnje izmijenjena Direktivom 94/60/EZ (SL L 365, 31.12.1994., str. 1.).

      (6)  SL C 122, 18.5.1990., str. 2.

      (7)  SL C 138, 17.5.1993., str. 1.

      (8)  SL br. L 194, 25.7.1975., str. 39. Direktiva kako je zadnje izmijenjena Odlukom Komisije 94/3/EZ (SL br. L 5, 7.1.1994., str. 15.).

      (9)  Sastanak ministara Pariške i Osloške komisije od 21. do 22. rujna 1992.

      (10)  SL br. L 194, 25.7.1975., str. 23. Direktiva kako je zadnje izmijenjena Direktivom 91/692/EEZ (SL br. L 377, 31.12.1991., str. 48.).

      (11)  SL br. L 186, 12.7.1991., str. 64.

      (12)  SL L 365, 31.12.1994., str. 34.

      (13)  SL L 30, 6.2.1993., str. 1. Uredba kako je izmijenjena Odlukom Komisije 94/721/EZ (SL L 288, 9.11.1994., str. 36.).

      (14)  SL L 42, 12.2.1987., str. 43.
   PRILOG
   Označivanje dekontaminirane opreme koja sadrži PCB-e
   Svaki artikl dekontaminirane opreme mora biti jasno označen neizbrisivim, izbočenim ili urezanim znakom, na kojemu moraju biti navedeni sljedeći podaci na jeziku zemlje u kojoj se oprema koristi:

      DEKONTAMINIRANA OPREMA KOJA SADRŽI PCB-e

   Tekućina sa sadržajem PCB-a zamijenjena je:

               —

               … (naziv zamjenske tvari kojom je zamijenjena)

               —

               dana … (datum)

               —

               od strane … (naziv poduzeća)

         Koncentracija PCB-a u:

               —

               staroj tekućini … maseni udio u %

               —

               novoj tekućini … maseni udio u %